ཡུལ་ལྷ་སྤྱི་བསང་དང་ཀླུང་རྟའི་གསོལ་བསངས་ལ་ལྡེབ།
ཨོཾ་ཨཱཿཧཱུྃ། གཏོར་མ་གསེར་སྐྱེམས་མཆོད་པའི་དངོས། །ལྷ་ཤིང་དུད་པའི་སྤྲིན་ཕུང་ལས། །འདོད་ཡོན་རྣམ་པ་ལྔར་འཆར་འདིས། །ཨ་ཕྱི་ཚོགས་བདག་སྤོམ་ར་དང་། །འབྲུ་རྒྱལ་སྒོམ་སྡེ་ས་སྐྱོང་གི །སྐུ་ལྷ་རྒྱལ་བ་ཤེ་ནེའི་བཙན། །གཟི་རྒྱལ་སྨོན་སྐྱེས་མཆེད་གསུམ་དང་། །ཀེ་རྒྱལ་ནེ་བྲེ་བཙན་ལ་འབར། །གསང་ལུང་ཇོ་བོ་རྟ་བྲོ་དང་། །དཔལ་རྒྱས་རིན་ཆེན་སྤུངས་པ་དང་། །རྫ་རྒྱལ་འབྲི་བྱེད་གཉེན་པོ་དང་། །ལྕི་ཡི་ཆུ་བདག་དགེ་བསྙེན་དང་། །བྲག་ནག་བདུད་རྒྱལ་སྨུག་པོ་མཆེད། །གསང་བ་འོད་ལྡན་ཡེལ་ཕུག་རྒྱལ། །ཚ་རྒྱལ་ཐོག་རི་ན་བུན་རྫོང་། །ཚམ་ཕུ་དུང་སྣ་རྔམས་རྩ་དང་། །རྟ་རྣ་སྟོན་རྒྱལ་རྒྱལ་ཆེན་དང་། །ཁ་ལ་རོང་སྒོར་ཉིན་ཕྲང་བཙན། །རྨོག་ཤེ་རྟ་རྫོང་སྤེལ་ཚྭ་སོགས། །སྒོམ་སྡེའི་སྤྲུལ་གླིང་གཞི་བདག་བསངས། །ཡུལ་སྡེ་རྒྱལ་འབངས་མངའ་ཐང་རྒྱས། །བདག་ཅག་བསམ་དོན་ཐམས་ཅད་སྒྲུབ། །མདོ་ཁམས་ཐུགས་ཀྱི་རྡོ་རྗེ་རྩལ། །མདོ་སྟོད་ཟལ་མོ་སྒང་གི་གཞིར། །མདོ་རྒྱུད་གསང་སྔགས་ཆོས་གྲྭ་བཙུགས། །མདོ་རྒྱུད་ཕྲིན་ལས་ཡོངས་སུ་ཁྱབ། །ལེགས་མཛད་ཐམས་ཅད་ཚར་རྒྱས་མཛོད། ། བུདྡྷའི་ཟབ་གཏེར་ཁ་བསྐངས་སུ་ ༧མདོ་ཁམས་ལྔ་པས་སོ། །རླུང་རྟའི་གསོལ་བསངས་སྙན་པའི་དུང་ཆེན་ཅེས་བྱ་བ་བི་ཧ་ར། ཧཱུྃ། བདུད་རྩི་ཅན་ཤིང་དུད་སྤྲིན་དང་། །ཕྱེ་མར་རིན་ཆེན་སྨན་སྣ་ལྔ། །དར་ཟབ་འདོད་ཡོན་འབྲུ་མཆོག་གི །ལྷ་བཤོས་ཟག་མེད་བཅུད་ལྡན་དང་། །མདའ་དར་བལ་ཚོན་སྔོན་པོ་འདི། །རླུང་རྟ་ལྷ་ཡི་སྲས་པོ་ནི། །མདོག་སྔོན་ཆུ་ཡི་མདའ་དར་བསྣམས། །བྱ་གླང་སྦྲུལ་གསུམ་བཞོན་པ་མཛད། །ཕྱག་བརྙན་ཕག་མགོ་བདུད་ཁམས་བདག །ས་བདག་ཀླུ་གཉན་སྤྲུལ་པའི་ཚོགས། །བྱང་ཕྱོགས་རླུང་གི་བདག་པོ་ལ། །འབུལ་ལོ་མཆོད་བསྟོད་རླུང་རྟ་བསྐྱེད། །ལྷ་རྒྱལ་ལོ།། །། མདོ་ཁམས་ལྔ་པས་སོ།། །།